E romantoù Lovecraft ez eo kinniget ar bed evel un hollved tasmantet gant nerzhioù kozh hag harluet, hag a zo o chortoz distreiñ, evel al Leviathan. Cthulhu, Yog-Sothoth, Azathoth pe Nyarlathotep eo an euzhviled a gaver an aliesañ e skridoù Lovecraft. An Necronomicon, skrivet, sañset, gant an arab sot Abdul al-Hazred, a zo ivez un dudenn a-bouez. Galv Cthulhu, bet embannet e 1926, eo lodenn bouezusañ an hollved-se. Temoù all a gaver ivez evel ar follentez (foll e oa e gerent), disterdra ar chredennoù, an dilignezadur, an unvaniezhioù enep-natur, an estrengasoni, hag ar fed neo ar bed nemet touellerezh displijus ha lous. E-touez an traoù a zisplije kalz da Lovecraft e oa ar mor, ha kement tra o tont eus ar mor. Ar yenijenn a zisplije dezhañ ivez, hag e lakae anezhañ klañv. War a seblant ne oa nemet ar chizhier a blije dezhañ, ha kalz anezho a voe bepred gantañ en e di. Meur a wech ech embannas en defe kavet gwelloch bevañ en XVIIIe kantved.